b'\n_START_ARTICLE_\nCoursera\n_START_SECTION_\nForetningsmodellen\n_START_PARAGRAPH_\nKontrakten mellem Coursera og de universiteter der deltager, indeholder en "brainstorm" liste af muligheder for at generere indt\xc3\xa6gter. F.eks. diplomgebyrer, salg af informationer om de studerende (med disses samtykke) til mulige arbejdsgivere, vejlednings- og mentorordninger, sponsorater og studiebetalinger.  Pr. marts 2012 havde Coursera endnu ikke genereret nogle indt\xc3\xa6gter. I juli samme \xc3\xa5r unders\xc3\xb8gtes muligheden for at udstede diplomer og s\xc3\xa6lge informationer til arbejdsgivere. Indtil nu er firmaet blevet st\xc3\xb8ttet med $16 mio. i risikovillig iv\xc3\xa6rks\xc3\xa6tterkapital, tildelt i april 2012. John Doerr, den ene af de to investorer, den anden er Scott Sandell, antydede at folk er villige til at betale for \xe2\x80\x9cv\xc3\xa6rdifulde, f\xc3\xb8rsteklasses ydelser\xe2\x80\x9d. Enhver indt\xc3\xa6gtskilde vil blive delt, s\xc3\xa5 skolerne modtager en lille del af indt\xc3\xa6gterne og 20% af overskudet.'